# Basch Ferenc Antal

### A Wikipédiából, a szabad lexikonból.

Basch Ferenc Antal (eredeti neve: Franz Anton Basch); (Zürich, 1901. július 13. – Budapest, 1946. április 27.): a magyarországi Volksbund vezetője.

Egyetemi tanulmányait 1920–1924 között Bleyer Jakab tanítványaként a Budapesti Tudományegyetemen végezte. 1925 és 1934 között a Magyarországii Német Közművelodési Egyesület titkára. Ezekben az években számos tudományos-irodalmi munkát publikált. Az 1930-as évek elejétől szélsőségesen nacionalista propagandát folytatott, majd fokozatosan a német nemzetiszocializmus híve lett. 1934-ben a német közművelődési egyesület főtitkára, de a „magyar nemzet megsértése” miatt ellene hozott ítélet következtében kénytelen volt lemondani. 1938-ban megalakította a nácibarát Magyarországi Németek Népi Szövetségét (Volksbund), melynek elnöke lett. A II. világháború idején igyekezett a magyarországi németeket a nácizmus szolgálatába állítani. 1940-ben Hitler a magyarországi német népcsoport vezetőjévé nevezte ki. 1944 végén Németországba menekült, de 1945-ben kiadták Magyarországnak. Mint háborús bűnöst halálra ítélték és kivégezték.

A lap eredeti címe "http://hu.wikipedia.org../../../b/a/s/Basch_Ferenc_Antal_d2f7.html"

Kategória: Német politikusok

##### Views

- Szócikk
- Vitalap
- Aktuális változat

##### Keresés

##### Más nyelveken

- English